b'\n_START_ARTICLE_\nSimone Buchholz\n_START_PARAGRAPH_\nSimone Buchholz (s. 1972 Hanaussa) on saksalainen kirjailija, joka tunnetaan syytt\xc3\xa4j\xc3\xa4 Chastity Rileyst\xc3\xa4 kertovasta kirjasarjastaan.\n_START_SECTION_\nUra\n_START_PARAGRAPH_\nSimone Buchholz opiskeli toimittajaksi Henri-Nannen-Schule-journalistikoulussa ja on vuodesta 2001 l\xc3\xa4htien toiminut vapaana kirjoittajana. H\xc3\xa4nen ensimm\xc3\xa4inen rikosromaaninsa Revolverherz ilmestyi Saksassa vuonna 2008 aloittaen Hampuriin sijoittuvan, syytt\xc3\xa4j\xc3\xa4 Chastity Rileyst\xc3\xa4 kertovan dekkarisarjan. Revolverherz on suomennettu nimell\xc3\xa4 Revolverisyd\xc3\xa4n (suom. Anne Kilpi, Kustantamo Huippu 2019). Saksassa Chastity Riley -sarjassa on ilmestynyt toistaiseksi kahdeksan romaania, joita on k\xc3\xa4\xc3\xa4nnetty italiaksi, englanniksi ja ranskaksi. Simone Buchholz on saanut rikosromaaneistaan useita palkintoja.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSimone Buchholz asuu miehens\xc3\xa4 ja poikansa kanssa Hampurissa Sankt Paulin kaupunginosassa.'